CELEX: C2005/296/63
Language: et
Date: 2005-11-26 00:00:00
Title: Kohtuasi T-345/05:  5. septembril 2005  esitatud hagi — V.  v.  Parlament

26.11.2005   
            
            
               ET
            
            
               Euroopa Liidu Teataja
            
            
               C 296/29
            
         5. septembril 2005 esitatud hagi — V. v. Parlament
   (Kohtuasi T-345/05)
   (2005/C 296/63)
   Kohtumenetluse keel: inglise
   Pooled
   
      Hageja: V. (Binsted, Ühendkuningriik) (esindajad: barrister J. Lofthouse, solicitor'id M. Monan ja C. Hayes)
   
      Kostja: Euroopa Parlament
   Hageja nõuded
   
               —
            
            
               tunnistada õigustühiseks ja tühistada Euroopa Parlamendi 5. juuli 2005. aasta otsus hagejalt immuniteedi võtmise kohta;
            
         
               —
            
            
               tunnistada, et nimetatud otsus, isegi kui see on õiguspärane, on igal juhul õigustühine osas, mis puudutab privileegide äravõtmist, kuna otsus käsitleb ainult immuniteeti;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja on Euroopa Parlamendi liige. Tema vastu algatati kriminaalmenetlus, pärast mida paluti Euroopa Parlamendil kinnitada, et hageja vastu tohib kriminaalmenetlust läbi viia vastavalt 1965. aasta Euroopa ühenduste privileegide ja immuniteetide protokollile ning võtta igal juhul kõik privileegid ja immuniteedid nii, et kriminaalmenetlus saaks jätkuda. Parlament otsustas vaidlustatud otsusega immuniteedi ära võtta.
   Hageja nõuab selle otsuse tühistamist. Ta väidab, et see on õigusvastane, kuna selles leitakse, et 1965. aasta protokolli artikkel 8 ei paku kaitset seoses kriminaalmenetlusega. Hageja tõdeb, et parlamendi arutluskäik on vastuoluline tühistades midagi sellist, mida tegelikult ei ole olemas.
   Lisaks heidab hageja ette, et parlament ei viinud läbi poolte esitatud asjaolude ja tõendite õiglast ja täielikku uurimist. Seoses sellega väidab hageja, et on rikutud ka parlamendi kodukorra artikli 7 lõikele 7 niivõrd, kuivõrd komitee avaldas arvamust kriminaalmenetluse põhjendatuse kohta, olgugi et see on keelatud.
   Lõpuks heidab hageja ette vaidlustatud otsuse täieliku ja nõuetekohase põhjendatuse puudumist ning väidab, et see otsus ei ole mõistlik ega proportsionaalne.